REPUBLIKA HRVATSKA

ZAGREBAČKA ŽUPANIJA

       OPĆINA BISTRA

    OPĆINSKO VIJEĆE

KLASA: 021-05/23-01/04
URBROJ: 238-2-01-23-03
Bistra, 20.6.2023.
ZAPISNIK

sa 23. sjednice Općinskog vijeća Općine Bistra 

održane dana 20.6.2023. godine u 19,30 sati 

u Općinskoj vijećnici, Bistranska 98, Poljanica Bistranska

NAZOČNI: 
Marija Gregurović - zamjenica predsjednika Općinskog vijeća,

Zvonimir Car,  Dragica Gašparinčić, Lucija Benčić,  Mario Car,  Filip Mikuljan,  Perica Novosel,  Snježana Heric, Robert Brezec, Siniša Lešnjak
OSTALI:
Danijel Drviš – općinski načelnik



Darko Sever-Šeni - v.d. Pročelnika JUO Općine Bistra



Kristina Grgurić - voditeljica Odsjeka za financije

ODSUTNI: 
 Krešimir Gulić, Nino Vrban,  Mario Zajec



Zamjenica predsjednika Općinskog vijeća otvara sjednicu, pozdravlja sve nazočne i predlaže sljedeći:

D  N  E  V  N  I      R  E  D  :

Prijedlog Odluke o kratkoročnom zaduživanju Općine Bistra
Prijedlog Odluke o financiranju radnih bilježnica za učenike osnovnih škola s prebivalištem na području Općine Bistra za školsku godinu 2023./2024. sredstvima iz proračuna Općine Bistra

Prijedlog Odluke o određivanju pravnih osoba od interesa za sustav civilne zaštite Općine Bistra.

Verifikacija zapisnika sa 22. sjednice Općinskog vijeća.

Općinsko vijeće jednoglasno sa 10 glasova “za” prihvaća Zapisnik sa 22. sjednice Općinskog vijeća.

Utvrđivanje dnevnog reda

Zamjenica predsjednika Općinskog vijeća daje na glasovanje predloženi dnevni  red sa dopunom.
Općinsko vijeće jednoglasno sa 10 glasova “za” prihvaća Dnevni red sa dopunom.
Aktualni sat.

Zamjenica predsjednika Općinskog vijeća otvara raspravu.

Perica Novosel postavlja pitanje kada će započeti gradnja novog vrtića i da li razmišljamo o prijavljivanju na natječaj za solarne elektrane?

Općinski načelnik odgovara da će se sa izgradnjom novog vrtića početi do kraja 1. mjeseca 2025. godine.

Općina je dobila financijska sredstva u visini 5.472.000,00 kn  ili 726.259,21 EURO od NPO i čekamo dobivanje građevinske dozvole.

Što se tiče solanih elektrana Općina Bistra za sada nema namjeru prijavljivati se na natječaj.

Gđa. Dragica Gašparinčić pita što je se obnovom mostova na području Općine Bistra?

Općinski načelnik odgovara da su radovi na obnovi trebali završiti do 30.6., međutim već dugo se ne radi i Općina tu ne može ništa utjecati jer poslove obavlja ŽUC.

Ad 1. Prijedlog Odluke o kratkoročnom zaduživanju Općine Bistra.

Gosp. Mikuljan navodi da je Odbor za statut, poslovnik i propise razmotrio sve točke dnevnog reda i dao pozitivno mišljenje na iste.

Predsjednik Odbora za financije upoznaje nazočne da je Odbor dao pozitivno mišljenje na točke 1 i 2 dnevnog reda.

Gđa. Kristina Grgurić daje kratko obrazloženje te navodi da bi se Općina Bistra zadužila uzimanjem kratkoročnog kredita kod Erste&Steiermarkische Bank d.d. u iznosu od 700.000,00 EURA. Kreditna sredstva bi se koristila za projekt “Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”.

Fiksna kamatna stopa iznosila bi 2,20% godišnje uz rok povrata od 12 mjeseci.

Zamjenica predsjednika Općinskog vijeća daje na glasovanje Odluku o kratkoročnom zaduživanju Općine Bistra.

Općinsko vijeće jednoglasno sa 10 glasova “za” donosi Odluku o kratkoročnom zaduživanju Općine Bistra.

Ad 2. Prijedlog Odluke o financiranju radnih bilježnica za učenike osnovnih škola sa prebivalištem na području Općine Bistra za školsku godinu 2023./2024. sredstvima iz proračuna Općine Bistra.

Predsjednik Odbora za društvene djelatnosti i socijalnu skrb g. Mario Car navodi da Odbor daje pozitivnog mišljenje na prijedlog navedene odluke.

Općinski načelnik daje obrazloženje za ovu točku dnevnog reda i navodi da bi Općina Bistra osigurala sredstva za nabavu radnih bilježnica u iznosu od 40,00 EURA po učeniku koji imaju prebivalište na području Općine Bistra.

Zamjenica predsjednika Općinskog vijeća daje na glasovanje prijedlog Odluke o financiranju radnih bilježnica za učenike osnovnih škola sa prebivalištem na području Općine Bistra za školsku godinu 2023./2024. sredstvima iz proračuna Općine Bistra.

Općinsko vijeće jednoglasno sa 10 glasova “za” prihvaća Odluku o financiranju radnih bilježnica za učenike osnovnih škola sa prebivalištem na području Općine Bistra za školsku godinu 2023./2024. sredstvima iz proračuna Općine Bistra.

Ad 3. Prijedlog Odluke o određivanju pravnih osoba od interesa za sustav civilne zaštite Općine Bistra.

Gosp. Sever-Šeni pojašnjava ovu točku dnevnog reda te navodi da se odluka donosi temeljem Zakona o sustavu civilne zaštite te se njom određuju pravne osobe od interesa za sustav civilne zaštite s ciljem priprema i sudjelovanja u aktivnostima smanjenja rizika od katastrofa i velikih nesreća.

Za pravne osobe određuju se Komunalno gospodarstvo Bistra d.o.o. i Mandić kran d.o.o.

Zamjenica predsjednika Općinskog vijeća daje na glasovanje prijedlog Odluke o određivanju pravnih osoba od interesa za sustav civilne zaštite Općine Bistra.

Općinsko vijeće jednoglasno sa 10 glasova “za” prihvaća Odluku o određivanju pravnih osoba od interesa za sustav civilne zaštite Općine Bistra.

Dovršeno u 20.25 sati.

Zamjenica predsjednika

Općinskog vijeća








Marija Gregurović,  v.r.

ZAPISNIČAR

Kristina Grgurić

